open-index/open-wikipedia-markdown huggingface dataset:
எக்சீன்

**எக்சீன்** (Hexene) என்பது (C6H12) என்ற மூலக்கூற்று வாய்ப்பாட்டை உடைய ஒரு ஆல்க்கீன் ஆகும். முன்னொட்டு "எக்ஸ்" என்பது இச்சேர்மத்தில் 6 கரியணுக்கள் இருப்பதைச் சுட்டுவதாகவும், "-ஈன்" என்ற விகுதியானது அல்கீனைக் குறிப்பதாகவும்—இந்த கார்பன் அணுக்களில் இரண்டு கார்பன் அணுக்களுக்கிடையே மட்டும் ஒரு இரட்டைப் பிணைப்பைக் கொண்டிருக்கும். எக்சீனானது கரியணுத் தொடரில் உள்ள இரட்டைப் பிணைப்பின் இடத்தையும், வடிவியலையும் பொறுத்து பல மாற்றியங்களைக் கொண்டிருக்கிறது.  இவற்றுள் தொழிற்துறையில் பொதுவாக மிகுந்த பயனுள்ள மாற்றியமானது 1-எக்சீன், அதாவது, ஒரு ஆல்பா-அல்கீன் ஆகும்.  

## மாற்றியங்கள்
கீழே எக்சீன்களின் பகுதியளவு பட்டியல் தரப்பட்டுள்ளது.

## மேற்கோள்கள்

பகுப்பு:ஆல்க்கீன்கள்
2-எக்சனோன்

**2-எக்சனோன்** (2-Hexanone) (**மெதில் பியூடைல் கீட்டோன்**, **எம்பிகே**) என்பது வண்ணப்பூச்சுகளின் பொதுவான கரைப்பானாகப் பயன்படும் ஒரு கீட்டோன் ஆகும். இது செல்லுலோசு நைட்ரேட்டு, வினைல் பலபடிகள் மற்றும் இணைப்பலபடிகள் மற்றும் இயற்கை/செயற்கை பிசின்களைக் கரைக்கிறது. இது ஒளியியல்ரீதியாக மந்தத்தன்மை உடையதாக இருப்பதால் இச்சேர்மம் கரைப்பானாக பரிந்துரைக்கப்படுகிறது; இருந்த போதும் இது மிகக்குறைவான பாதுகாப்பு வாயில் வரம்பு மதிப்பை உடையது. 2-எக்சனோனானது நுரையீரல் மூலமாகவோ, வாய்வழியாகவோ, உட்புறத் தோல் வழியாகவோ உட்கவரப்பட்டால் அதன் வளர்சிதை மாற்ற ஆக்கப்பொருளான, 2,5-எக்சாடையோனானது, ஒரு நரம்புவழி நச்சாகிறது. விலங்குகளின் மீது நடத்தப்பட்ட பரிசோதனைகள் 2-எக்சனோனின் நரம்பு வழி நச்சானது 2-பியூடனோனைக் கொண்டு நிர்வகிப்பதால் சக்தியூட்டப்படுகிறது என்பதைக் காட்டுகின்றன.

## மேற்கோள்கள்

பகுப்பு:கீட்டோன்கள்
அதிக வருமானம் ஈட்டிய திரைப்படங்களின் பட்டியல்

இது அதிக வசூல் செய்த உலக திரைப்படங்களின் பட்டியலாகும்.
## அதிக வசூல் செய்த படங்கள்
[alt=A portrait of a middle aged man.|வலது|thumb| அதிக வசூல் செய்த முதல் பத்து படங்களில் ஐந்து படங்களை [மார்வெல் ஸ்டுடியோ|மார்வெல் ஸ்டுடியோஸ் தலைவர் கெவின் ஃபைஜ் தயாரித்துள்ளார். ]]

## அதிக வசூல் செய்த படங்கள் (பணவீக்கத்தின் படி சரிசெய்யப்பட்டுள்ளன)
alt=A map of the world with different regions colored in correlating to inflation rates|வலது|thumb| உலகெங்கிலும் உள்ள பணவீக்க விகிதங்கள் மாறுபடுகின்றன, இது பணவீக்க சரிசெய்தலை சிக்கலாக்குகிறது.

:

## குறிப்புகள்

## மேற்கோள்கள்

## வெளி இணைப்புகள்
* பாக்ஸ் ஆபிஸ் மோஜோவில் உலகளவில் பாக்ஸ் ஆபிஸ் வசூல் 
* அனைத்து காலத்திற்குமான அதிகபட்ச உலகளவில் திரைப்படங்கள் வசூலில் மணிக்கு எண்கள் 
* பாக்ஸ் ஆபிஸ் அனைத்து காலத்திற்குமான சிறந்த 100 பிலிம்ஸ் மணிக்கு Filmsite.org 

உலக திரைப்படங்களின் பட்டியல்
டிரைதயாபென்டலீன்

**டிரைதயாபென்டலீன்** (*Trithiapentalene)* என்பது C5H4S3  என்ற மூலக்கூற்று வாய்பாட்டால் விவரிக்கப்படும் கந்தக பல்லின வளையங்களைக் கொண்ட ஒரு கரிம இருவளைய  சேர்மமாகும். இதனுடைய 10-π அரோமாட்டிக் கட்டமைப்பு நாப்தலீனின் கட்டமைப்பை ஒத்துள்ளது. மூன்று கந்தக அணுக்களுக்கிடையேயான இணைப்பு ஈரிணைதிற இடமாற்றியன்களுக்கு இடையிலான விரைவு இடமாற்றியமா அல்லது 3-மைய 4-எலக்ட்ரான் பிணைப்பா என்பதில் கருத்து வேறுபாடு நிலவுகிறது   . 

## மேற்கோள்கள்

பகுப்பு:கந்தக பல்லினவளையங்கள்
பகுப்பு:அரோமாட்டிக் சேர்மங்கள்
பகுப்பு:பல்லினவளையச் சேர்மங்கள் (2 வளையங்கள்)
2,3-டையைதரோதயோபீன்

**2,3-டையைதரோதயோபீன்** (*2,3-Dihydrothiophene*) என்பது SC4H6  என்ற மூலக்கூற்று வாய்பாட்டால் விவரிக்கப்படும் பல்லின வளையங்களைக் கொண்ட ஒரு கந்தக கரிமச் சேர்மமாகும். 2,5-டையைதரோதயோபீன் சேர்மத்துடன் இது ஒரு சமபகுதிச் சேர்மமாக உள்ளது. இவ்விரு மாற்றியன்களும் தயோயீத்தர் போன்ற மணத்துடன் நிறமற்ற நீர்மங்களாகக் காணப்படுகின்றன. வேதி வினைகளைப் பொறுத்தவரையில் இரண்டுமே ஆல்க்கீன்கள், தயோயீத்தர்கள் போல கார்பன் அணுக்களில் கூட்டு வினைகளிலும். கந்தக அணுக்களில்  ஆக்சிசனேற்ற வினைகளிலும் ஈடுபடுகின்றன. மாறாக தயோபீன் இவ்விருவகை வினைகளிலும் ஈடுபடுவதில்லை .

### இயற்கையில் டையைதரோதயோபீன்கள்

திரபுள் எனப்படும் வெண் பழக்காளான்களின் நறுமணத்திற்கு டையைதரோதயோபீன்கள்  உதவுகின்றன. இத்தகைய காளான்களின் பழமாகும் உடல்பகுதியிலுள்ள பாக்டீரியாக்கள் 3-மெத்தில்-4,5-டையைதரோதயோபீனை உற்பத்தி செய்கின்றன. இதுவே அவற்றின் பெரும்பான்மையான உட்கூறாக உள்ளது.

## மேற்கோள்கள்

பகுப்பு:கந்தக பல்லினவளையங்கள்
பகுப்பு:பல்லின வளையச் சேர்மங்கள்
கல்லுப்பள்ளி

**கல்லுப்பள்ளி** திருச்சி உறையூர் பகுதியில் உள்ள கோட்டை இரயில் நிலையம் அருகில் இம்மசூதி அமைந்துள்ளது. இம்மசூதி பொ.ஊ. 734 ஆம் ஆண்டு (ஹிஜ்ரி 116 ஆம் ஆண்டு) கட்டப்பட்டது. இதற்கான கல்வெட்டு பள்ளியின் வெளியே பதிக்கப்பட்டுள்ளது. 

## மேற்கோள்கள்

பகுப்பு:தமிழ்நாட்டில் பள்ளிவாசல்கள்
பகுப்பு:திருச்சி மாவட்டத்திலுள்ள பள்ளிவாசல்கள்
பகுப்பு:திருச்சிராப்பள்ளி நகரம்
ஸ்ரீ ஜி. வி. ஜி விசாலாட்சி மகளிர் கல்லூரி

**ஸ்ரீ ஜி.வி.ஜி விசாலட்சி மகளிர்** (Sri GVG Visalakshi College for Women) கல்லூரி, என்பது தமிழ்நாட்டின், கோயம்புத்தூர் மாவட்டம், உடுமலைப்பேட்டையில் அமைந்துள்ள மகளிருக்கான ஒரு கல்லூரி ஆகும். இது 1952 ஆம் ஆண்டில் நிறுவப்பட்டது. இந்த கல்லூரி பாரதியார் பல்கலைக்கழகத்துடன் இணைவு பெற்றது.  இந்த கல்லூரியில் கலை, வணிகவியல்,  அறிவியல் ஆகிய துறைகளில் பல்வேறு படிப்புகள் வழங்கப்படுகிறது. 

## துறைகள்

### அறிவியல்

* இயற்பியல் 
* வேதியியல் 
* கணிதம் 
* கணினி அறிவியல் 
* தாவரவியல் 
* விலங்கியல் 

### கலை மற்றும் வணிகம்

* தமிழ் 
* ஆங்கிலம் 
* வரலாறு 
* பொருளியல் 
* நூலக அறிவியல் 
* உடற்கல்வி 
* வணிகவியல் 

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

*  
பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
பார்டர்-கவாஸ்கர் கிண்ணம்

**பார்டர்-கவாஸ்கர் கிண்ணம்** *(Border-Gavaskar Trophy)* என்பது இந்தியா மற்றும் ஆஸ்திரேலியா அணிகளுக்கிடையே  விளையாடப்படும் தேர்வுத் துடுப்பாட்டத் தொடர் ஆகும். இது ஐசிசியின் எதிர்கால சுற்றுப்பயண திட்டம் மூலம் பல்வேறு காலக்கட்டங்களில் நடைபெற்று வருகிறது. ஒருவேளை தொடர் முடிவு எட்டப்படாமல் நிறைவடைந்தால், முன்பு கிண்ணத்தை வைத்திருக்கும் அணி அதைத் தக்கவைத்துக் கொள்ளும்.

இந்த தொடருக்கு ஆஸ்திரேலியாவின் ஆலன் பார்டர் மற்றும் இந்தியாவின் சுனில் கவாஸ்கர் ஆகியோரின் பெயர்கள் வைக்கப்பட்டுள்ளது. இருவரும் தங்கள் துடுப்பாட்ட வாழ்க்கையில் 10,000 தேர்வுத் துடுப்பாட்ட ஓட்டங்களை அடித்த முதல் 2 தேர்வுத் துடுப்பாட்ட வீரர்கள் ஆவர்.  அந்தந்த அணிகளின் முன்னாள் அணித் தலைவர்களான இருவரும் தேர்வுத் துடுப்பாட்டத்தில் அதிக ஓட்டங்கள் எடுத்து உலக சாதனை படைத்தவர்கள் ஆவர்.

## தேர்வுத் தொடர்கள்

## மேற்கோள்கள்

பகுப்பு:துடுப்பாட்டப் போட்டித் தொடர்கள்
பகுப்பு:ஆத்திரேலியாவில் விளையாட்டு
பகுப்பு:இந்தியாவில் துடுப்பாட்டம்
ஆனந்தா கல்லூரி, தேவகோட்டை

**ஆனந்த கல்லூரி, தேவகோட்டை** (Ananda College, Devakottai)  என்பது தமிழ்நாட்டின் தேவகோட்டையில் அமைந்துள்ள ஒரு கல்லூரி ஆகும். இது 2004 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றுள்ளது.  இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது. 

## துறைகள்

### அறிவியல்

* இயற்பியல் 
* வேதியியல் 
* கணிதம் 
* கணினி அறிவியல் 

### கலை மற்றும் வணிகவியல்

* ஆங்கிலம் 
* வணிக வேளாண்மை 
* வணிகவியல் 

## அங்கீகாரம்
கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

*  
பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:சிவகங்கை மாவட்டத்திலுள்ள தனியார் கலைக் கல்லூரிகள்
ஆக்சாதயசோலோன்

**ஆக்சாதயசோலோன்கள்** *(Oxathiazolones)*  என்பவை பல்லினவளையச் சேர்மங்கள் குடும்பத்தைச் சேர்ந்த சேர்ம வகையாகும். மூல வழிப்பெறுதியான 1,3,4-ஆக்சாதயசோல்-2-ஒன் என்ற சேர்மத்தின் மூலக்கூற்று வாய்ப்பாடு C2HNO2S. ஆகும். 
ஆக்சாதயசோலோன் வழிப்பெறுதிகள் பொதுவாக வெப்ப கார்பாக்சில் நீக்க வினைகளில் பயன்படுத்தப்படுகின்றன. இவ்வினைகளின் வழியாகத் தொடர்புடைய குறுகிய வாழ்நாள் நைட்ரைல் சல்பைடு வழிப்பெறுதிகள் உற்பத்தி செய்யப்படுகின்றன. பதிலீடு செய்யப்பட்டுள்ள குழுக்களின் அடிப்படையில் குறைவான அல்லது அதிகமான உற்பத்தியை 1,3-இருமுனைய வளையக்கூட்டு வினைகள் மூலமாக உற்பத்தி செய்யலாம்

## மேற்கோள்கள்
 
.

பகுப்பு:ஆக்சிசன் பல்லின வளையங்கள்
பகுப்பு:கந்தக பல்லினவளையங்கள்
பகுப்பு:நைதரசன் பல்லினவளையங்கள்
ஸ்ரீ இராமகிருஷ்ணா மிசன் வித்யாலயா கலை அறிவியல் கல்லூரி

**ஸ்ரீ ராமகிருஷ்ணா மிஷன் வித்யாலயா கலை மற்றும் அறிவியல் கல்லூரி** (Sri Ramakrishna Mission Vidyalaya College of Arts and Science) என்பது தமிழ்நாட்டின், கோவையில் அமைந்துள்ள ஒரு கல்லூரி ஆகும். இந்தக் கல்லூரி பாரதியார் பல்கலைக்கழகத்தின் இணைவுபெற்றது.  இக்கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது. 

## துறைகள்

### அறிவியல்

* கணிதம் 
* இயற்பியல் 
* வேதியியல் 
* கணினி அறிவியல் 
* மின்னணு 
* தகவல் தொழில்நுட்பம் 

### கலை மற்றும் வணிகம்

* தமிழ் 
* ஆங்கிலம் 
* சமூக பணி 
* உடற்கல்வி 
* வணிகம்
* கூட்டுறவு

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

* http://srmvcas.org/ 
பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்
அழகப்பா பல்கலைக்கழக மாலைக் கல்லூரி, இராமேசுவரம்

**அழகப்ப பல்கலைக்கழக மாலை கல்லூரி, இராமேசுவரம்** (Alagappa University Evening College, Rameswaram) என்பது தமிழ்நாட்டின் ராமேசுவரத்தில் அமைந்துள்ள ஒரு மாலை நேரக் கல்லூரி ஆகும். ராமேசுவரம் நகரில் அமைந்துள்ள ஒரே கல்லூரி இதுவாகும். இந்த கல்லூரி அழகப்பா பல்கலைக்கழகத்துடன் இணைவுபெற்றுள்ளது.  இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது. 

## குறிப்புகள்

பகுப்பு:இராமநாதபுரம் மாவட்ட பல்கலைக்கழகங்களும் கல்லூரிகளும்
ஆசம் கான்

**ஆசம் கான்** (**Azam Khan**) (பிறப்பு: 14 ஆகஸ்டு 1948), இந்திய அரசியல்வாதியும், வழக்கறிஞரும் ஆவார். இவர் சமாஜ்வாதி கட்சியின் நிறுவனத்தலைவர்களில் ஒருவரும், உத்தரப் பிரதேச சட்டமன்ற உறுப்பினராக 9 சூன் 1980 முதல்  28 அக்டோபர் 1995 வரை செயல்பட்டவர். இவர் இராம்பூர் சட்டமன்றத் தொகுதியிலிருந்து 9 முறை உத்தரப் பிரதேச சட்டமன்றத்திற்கு தேர்ந்தெடுக்கப்பட்டவர். மேலும் சமாஜ்வாதி கட்சி ஆண்ட உத்தரப் பிரதேச அரசில் மூத்த அமைச்சராக விளங்கியவர்.

சமாஜ்வாதி கட்சியின் பொதுச் செயலராக இருந்த ஆசம் கான் 17 மே 2009 அன்று பதவியிலிருந்து விலகினார். 2009 மக்களவைத் தேர்தலில் ஆசாம் கான், ஜெயப்பிரதாவை எதிர்த்துப் போட்டியிட்டு ஆபாசமாக பேசியதால் சர்ச்சைக்குள் சிக்கினார், மேலும்  30,000 வாக்கு வித்தியாசத்தில் ஜெயப்பிரதாவிடம் தோற்றார். இதனால் ஆசாம் கான் 24 மே 2009 அன்று சமாஜ்வாதி கட்சியிலிருந்து ஆறு ஆண்டுகளுக்கு  நீக்கப்பட்டார். இருப்பினும் சமாஜ்வாதி கட்சி ஆசாம் கானை 4 திசம்பர் 2010-இல் மீண்டும் கட்சியில் மீண்டும் இணைத்துக் கொண்டது. 2019 மக்களவைத் தேர்தலில் ஆசாம் கான் இராம்பூர் மக்களவைத் தொகுதியிலிருந்து சமாஜ்வாதி கட்சி சார்பாக மக்களைக்குத் தேர்ந்தெடுக்கப்பட்டார்.

## பிணக்குகள்
மக்களவையில் முத்தலாக் மசோதா மேல் நடைபெற்ற விவாதத்தின் போது, சபாநாயகர் இருக்கையில் இருந்த துணை சபாநாயகர் ரமா தேவியைப் பார்த்து ஆசம் கான், ஆபாசச் சொற்களால் பேசியதை கண்டித்த அனைத்து கட்சியைச் சேர்ந்த பெண் உறுப்பினர்கள், ஆசாம் கானை, சபையில் நிபந்தனையற்ற மன்னிப்பு கோர வேண்டும் என குரல் எழுப்பினர்.  ஆசாம் கானும் தனது தவறை உணர்ந்து மக்களவையில் நிபந்தனையற்ற மன்னிப்ப்புக் கோரினார்.
## சட்டமனற உறுப்பினர் பதவி பறிப்பு
சமாஜ்வாதி கட்சியின் உத்தரப் பிரதேச சட்டமன்ற உறுப்பினராக உள்ள ஆசம் கான், கடந்த 2019ம் ஆண்டு நடந்த பொதுத் தேர்தலில் இந்தியப் பிரதமர் நரேந்திர மோதி, முதலமைச்சர் யோகி ஆதித்யநாத் ஆகியோரை அவதூறாகப் பேசியதற்காக வழக்குப்பதிவு செய்யப்பட்டு அலகாபாத் உயர் நீதிமன்றத்தில் விசாரணை நடைபெற்றது.  வழக்கை விசாரித்த உயர் நீதிமன்றம், சமாஜ்வாதி கட்சி தலைவர் அசம் கான் மற்றும் இருவருக்கு 3 ஆண்டு சிறைத் தண்டனையும் 2000 ரூபாய் அபராதமும் விதித்து தீர்ப்பளித்தது. இந்நிலையில், உத்தரப் பிரதேசத்தின் ராம்பூர் சட்டமன்ற தொகுதியின் உறுப்பினராக உள்ள ஆசம் கானை   தகுதிநீக்கம் செய்து பேரவை தலைவர் உத்தரவிட்டுள்ளார்.
## சிறை தண்டனைகள்
2019 முதல் ஆசம்கான், அவரது மனைவி மற்றும் மகன் மீது  மக்கள் பிரதிநிதிகள் நீதிமன்றத்தில் நடைபெற்ற போலி பிறப்புச் சான்றிதழ் வழக்கில் 18 அக்டோபர் 2023 அன்று 7 ஆண்டுகள் சிறை தண்டனை விதித்து தீர்ப்பு அளிக்கப்பட்டுள்ளது.போலி பான் கார்டுகளை பயன்படுத்தி முறைகேடுகள் செய்த வழக்கில் ஆசம்கான் மற்றும் அவரது மகனுக்கு மக்கள் பிரதிநிதிகளின் சிறப்பு நீதிமன்றம் 16 நவம்பர் 2025 அன்று 7 ஆண்டுகள் சிறை தண்டனை விதித்தது.

## இதனையும் காண்க
* தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
## மேற்கோள்கள்

பகுப்பு:1948 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
ஐசிசி ஆண்கள் இருபது20 உலகக்கிண்ணம்

**ஐசிசி இருபது20 உலகக்கிண்ணம்** *(ICC T20 World Cup)* என்பது பன்னாட்டு இருபது20 துடுப்பாட்டப் போட்டித் தொடர் ஆகும். பன்னாட்டுத் துடுப்பாட்ட அவை  (ஐ.சி.சி) நடத்தும் இந்தத் தொடரில் தற்போது 16 அணிகள் பங்கேற்றுள்ளன, இதில் கொடுக்கப்பட்ட காலக்கெடுவில் தரவரிசையில் இருக்கும் முதல் பத்து அணிகளும், இருபது20 உலகக்கோப்பை தகுதிச்சுற்று மூலம் தேர்ந்தெடுக்கப்படும் மற்ற ஆறு அணிகளும் அடங்கும். அனைத்து போட்டிகளும் இருபது20 வகையில் விளையாடப்படுகின்றன.

இந்நிகழ்வு பொதுவாக இரண்டு ஆண்டுகளுக்கு ஒருமுறை நடைபெறும். எனினும் 2018ஆம் ஆண்டு தென்னாப்பிரிக்காவில் நடைபெறவிருந்த  தொடரைக் கைவிடுவதாக ஐசிசி அறிவித்தது. தற்போது 4 ஆண்டுகள் கழித்த பிறகு 2020ஆம் ஆண்டு இருபது20 உலக்கிண்ணத் தொடர் ஆஸ்திரேலியாவில் நடைபெறவுள்ளது. இதுவரை நடைபெற்ற 6 தொடர்களில் மேற்கிந்தியத் தீவுகள் அணி 2 முறையும்  இந்தியா, பாகிஸ்தான், இங்கிலாந்து மற்றும் இலங்கை அணிகள் தலா ஒரு முறையும் வென்று உலக்கிண்ணத்தைக் கைப்பற்றியுள்ளன.

## முடிவுகள்

## மேற்கோள்கள்

பகுப்பு:துடுப்பாட்டம்
பகுப்பு:துடுப்பாட்டப் போட்டித் தொடர்கள்
ஷாவாலா தேஜா சிங் கோயில்

**ஷாவாலா தேஜா சிங் கோயில்** (**Shawala Teja Singh temple**), பாகிஸ்தான் நாட்டின் பஞ்சாப் மாகாணத்தில் உள்ள சியால்கோட் நகரத்திற்கு அருகே, தாரோவாலில் ஆயிரம் ஆண்டுகளுக்கு முன்னர் **சர்தார் தேஜா சிங்** என்பவரால்  நிறுவி சிவபெருமானுக்கு அர்ப்பணிக்கப்பட்டது. இந்தியப் பிரிவினைக்குப் பின்னர், இக்கோயிலை பாகிஸ்தான் அரசு மூடியது.  மூலவர் சிலை மற்றும் முக்கிய கோயில் அமைப்புகள் இசுலாமியர்களால் படிப்படியாக சேதப்படுத்தப்பட்டது. முக்கியமாக 1992-இல் இந்தியாவில் பாபர் மசூதி இடிப்பிற்குப் பின்னர், பாகிஸ்தான் இசுலாமியர்களால் இக்கோயில் பலத்த சேதப்படுத்தப்பட்டது. உள்ளூர் இந்து சமய மக்கள், பாகிஸ்தான் அரசிடம் கோயில் சீரமைத்து தர கோரிக்கை வைத்தனர். தேசமடைந்த இக்கோயிலை, லாகூரை தலைமையிடமாகக் கொண்ட ஸ்ரீ கங்காராம் அறக்கட்டளையினர் சீரமைத்து நிறுவினர்.  72 ஆண்டுகள் கழித்து மீண்டும் சூலை 2019-இல் இக்கோயில் மூலவரை இந்து சமய மக்களின் வழிபாட்டிற்கு  பாகிஸ்தான் பிரதமர் இம்ரான் கான் திறந்து வைத்தார்.

## மேற்கோள்கள்


பகுப்பு:பாக்கித்தானில் உள்ள இந்து கோயில்கள்
பகுப்பு:பஞ்சாப் (பாகிஸ்தான்) மாகாணத்தில் உள்ள இந்து கோயில்கள்
மதுரை சிவகாசி நாடார்கள் பயோனியர் மீனாட்சி பெண்கள் கல்லூரி

**மதுரை சிவகாசி நாடர்கள் பயோனிர்யர் மீனாட்சி மகளிர் கல்லூரி** (Madurai Sivakasi Nadar's Pioneer Meenakshi Women's College), என்பது தமிழ்நாட்டின், சிவகங்கை மாவட்டம் பூவந்தியில் அமைந்துள்ள பெண்களுக்கான ஒரு கல்லூரி ஆகும். இது 1999 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றுள்ளது.  இந்த கல்லூரியானது கலை, வணிகவியல் அறிவியல் ஆகிய துறைகளில் பல்வேறு படிப்புகளை வழங்குகிறது. 

## துறைகள்

### அறிவியல்

* இயற்பியல் (**இளநிலை**) 
* கணிதம் (**இளநிலை, முதுநிலை**) 
* கணினி அறிவியல் (**இளநிலை**) 
* கணினிப் பயன்பாட்டியல் (**இளநிலை**) 
* தகவல் தொழில்நுட்பவியல் (**இளநிலை**) 

### கலை மற்றும் வணிகவியல்

* தமிழ் (**இளநிலை, முதுநிலை, ஆராய்ச்சிப் படிப்பு**) 
* ஆங்கிலம் (**இளநிலை, முதுநிலை**) 
* வணிகவியல் (**இளநிலை**) 
* வணிகவியலில் கணினிப்பயன்பாட்டியல் (**இளநிலை, முதுநிலை**) 

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

*  
பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:சிவகங்கை மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
சீதாலெட்சுமி ஆச்சி மகளிர் கல்லூரி

**சீதாலெட்சுமி  ஆச்சி மகளிர் கல்லூரி** (Seethalakshmi Achi College for Women), என்பது தமிழ்நாட்டின், பள்ளத்தூரில் அமைந்துள்ள ஒரு கல்லூரி ஆகும். இது 1962 ஆம் ஆண்டில் நிறுவப்பட்டது. இந்தக் கல்லூரி அழகப்பா பல்கலைக்கழகத்துடன் இணைவுபெற்றுள்ளது. இந்த கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்கப்படுகிறது. 

## அங்கீகாரம்
இக்கல்லூரியை புது தில்லியிலுள்ள, பல்கலைக்கழக மானியக் குழு  (யுஜிசி) அங்கீகரித்துள்ளது.

## துறைகள்
  
*தமிழ் 
*ஆங்கிலம் 
*சமஸ்கிருதம் 
*வரலாறு 
*பொருளியல் 
*வணிகவியல் 
*கணிதம் 
*இயற்பியல்
*வேதியியல் 
*தாவரவியல் 
*விலங்கியல் 
*தகவல் தொழில்நுட்பவியல் 
*வணிகவியல் கணினிப் பயன்பாட்டியல்

## மேற்கோள்கள்

## வெளி இணைப்புகள்

*  
பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:சிவகங்கை மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
சிறீ சாரதா நிகேதன் மகளிர் கல்லூரி

**ஸ்ரீ சாரதா நிகேதன் மகளிர் கல்லூரி** (Sri Sarada Niketan College for Women) என்பது பெண்களுக்கான ஒரு கல்லூரியாகும். இது தமிழ்நாட்டின், காரைக்குடி, அமராவதிபுதூரில் அமைந்துள்ளது. இது 1997 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றது.  இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது. 

## துறைகள்

### அறிவியல்

* இயற்பியல் 
* கணிதம் 
* உயிர்வேதியியல் 
* தகவல் தொழில்நுட்பம் 
* கணினி அறிவியல் 

### கலை மற்றும் வணிகவியல்

* தமிழ் 
* ஆங்கிலம் 
* வணிக மேலாண்மை 
* வணிகவியல் 

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

*  
பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:சிவகங்கை மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
ஆறுமுகம் பிள்ளை சீதை அம்மாள் கல்லூரி

**ஆறுமுகம் பிள்ளை சீதை அம்மாள் கல்லூரி** (Arumugam Pillai Seethai Ammal College) என்பது தமிழ்நாட்டின், சிவகங்கை மாவட்டம், திருப்பத்தூரில் அமைந்துள்ள ஒரு கல்லூரி ஆகும். இது 1965 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றது.  இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.

## துறைகள்

### அறிவியல்
* இயற்பியல் 
* வேதியியல் 
* கணிதம் 
* தாவரவியல் 
* விலங்கியல் 
* கணினி அறிவியல் 
* தகவல் தொழில்நுட்பம் 

### கலை மற்றும் வணிகவியல்
* தமிழ் 
* ஆங்கிலம் 
* வரலாறு 
* பொருளியல் 
* வணிக மேலாண்மை 
* வணிகவியல் 

## அங்கீகாரம்
கல்லூரியை பல்கலைக்கழக மானியக் குழு  (யுஜிசி) அங்கீகரித்துள்ளது. 

## மேலும் காண்க
* இந்தியாவில் கல்வி 
* இந்தியாவில் படிப்பறிவு 
* தமிழ்நாடு உயர் கல்வி நிறுவனங்களின் பட்டியல் 

## குறிப்புகள்

## வெளி இணைப்புகள்
*  

பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:சிவகங்கை மாவட்டத்திலுள்ள தனியார் கலைக் கல்லூரிகள்
இதயா மகளிர் கல்லூரி, சருகணி

**இதயா மகளிர் கல்லூரி, சருகணி** (Idhaya College for Women, Sarungani) என்பது தமிழ்நாட்டின்  சிவகங்கை மாவட்டம், சருகணியில் அமைந்துள்ள ஒரு கல்லூரி ஆகும். இது 1996 ஆம் ஆண்டில் நிறுவப்பட்டது. இந்த கல்லூரி காரைக்குடி அழகப்பா பல்கலைக்கழகத்துடன் இணைவுபெற்றுள்ளது.  இந்த கல்லூரியானது கலை, வணிகவியல் அறிவியல் ஆகிய துறைகளில் பல்வேறு படிப்புகளை வழங்குகிறது. 

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. 

## மேலும் காண்க

* இந்தியாவில் கல்வி 
* இந்தியாவில் படிப்பறிவு 
* சிவகங்கை மாவட்டத்திலுள்ள கல்வி நிலையங்கள் 
* தமிழ்நாடு உயர் கல்வி நிறுவனங்களின் பட்டியல் 

## குறிப்புகள்

## வெளி இணைப்புகள்

*  

பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:சிவகங்கை மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
செய்யது அம்மாள் கலை மற்றும் அறிவியல் கல்லூரி

**செயது அம்மாள் கலை மற்றும் அறிவியல் கல்லூரி** (Syed Ammal Arts and Science College), என்பது தமிழ்நாட்டின், புல்லங்குடியில், டாக்டர் ஈ. எம். அப்துல்லா நகரில் அமைந்துள்ள ஒரு கலை அறிவியல் கல்லூரி ஆகும். இது 2010 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்தின் இணைவுபெற்றுள்ளது.  இந்த கல்லூரி கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது. 

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

*  
பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:இராமநாதபுரம் மாவட்டத்திலுள்ள தனியார் கலைக் கல்லூரிகள்
பகுப்பு:இந்தியாவில் உள்ள இசுலாமியக் கல்லூரிகள்
முஸ்லிம் பெண்கள் திருமண உரிமைகள் பாதுகாப்புச் சட்டம் 2019

**முஸ்லிம் பெண்கள் திருமண உரிமைகள் பாதுகாப்புச் சட்டம்** (*The Muslim Women (Protection of Rights on Marriage) Act, 2017*) என்பது உச்சநீதிமன்றத்தில்  இந்தியாவில் முத்தலாக் தொடர்பான நூற்றுக்கும் மேற்பட்ட வழக்குகள் தொடரப்பட்டதால் உச்சநீதிமன்றத்தின் தீர்ப்பின் அடிப்படையில் ஆளுகின்ற பாரதிய ஜனதா கட்சி ஏற்படுத்தப்பட்ட மசோதா ஆகும். இது தொடர்பான தீர்ர்ப்பினை ஆகஸ்டு 2017 இல் உச்சநீதிமன்றம் வழங்கியது. முஸ்லிம் பெண்கள் திருமண உரிமைகள் பாதுகாப்பு மசோதாவினை மத்திய அரசு டிசம்பர் 28, 2017 இல் மக்களவையில் தாக்கல் செய்தது. இந்த மசோதாவின் மூலம் முத்தலாக் முறை எழுத்து முறை,பேச்சு, மின்னஞ்சல் மற்றும் குறுஞ்செய்திச் சேவை போன்ற எந்த வடிவத்தில் வந்தாலும் அந்த கணவனுக்கு மூன்று ஆண்டுகள் சிறைத் தண்டனை விதிக்கப்படும். இராச்டிரிய ஜனதா தளம், பிஜு ஜனதா தளம், அனைத்திந்திய அண்ணா திராவிட முன்னேற்றக் கழகம் மற்றும் இந்திய ஒன்றிய முஸ்லிம் லீக் போன்ற கட்சிகள் இந்த மசோதாவிற்கு எதிர்ப்பு தெரிவித்தது. ஆனால் மக்களவையில் சட்ட அமைச்சர் இரவி சங்கர் பிரசாத் கொண்டு வந்த இந்த மசோதாவிற்கு இந்திய தேசிய காங்கிரசு ஆதரவு அளித்தது. இந்த மசோதாவில் 19 திருத்தங்கள் அறிவுறுத்தப்பட்டன. ஆனால் மக்களவையில் அனைத்தும் நிராகரிக்கப்பட்டன. 31 சூலை 2019 அன்று இந்தியக் குடியரசுத் தலைவர் இச்சட்டத்திற்கு ஒப்புதல் வழங்கினார். தற்போது இச்சட்டம் இந்தியா முழுவதும் நடைமுறைக்கு வந்துள்ளது. 

## இவற்றையும் காண்க
* இந்தியாவில் முத்தலாக்
* இந்திய இந்து திருமணங்கள் சட்டம் 1955
*

## சான்றுகள்

பகுப்பு:சட்டம்
பகுப்பு:2017 இல் இந்தியா
பகுப்பு:இந்தியாவில் இசுலாம்
பகுப்பு:மோதி ஆட்சி
சையது ஷாநவாஸ் உசைன்

**சையது ஷாநவாஸ் உசைன்** (**Syed Shahnawaz Hussain**) () இந்திய அரசியல்வாதியும், பாரதிய ஜனதா கட்சியின் தேசிய செய்தி தொடர்பாளராகவும், இந்திய அரசின் அடல் பிகாரி வாஜ்பாய் அமைச்சரவையில் ஜவுளித்துறை அமைச்சராகவும் இருந்தவர்.

## அரசியல்
இவர் 1999, 2004 மற்றும் 2009-ஆம் ஆண்டுகளில் நடைபெற்ற மக்களவைத் தேர்தல்களில் வென்று இந்திய மக்களவை உறுப்பினர் ஆனவர். 1999-இல் இராஜங்க அமைச்சரானார். 2001-இல் தனிப்பொறுப்புடன் கூடிய இராஜங்க அமைச்சரானர். 2003-2004 முடிய காபினெட் தகுதியுடன் ஜவுளித்துறை அமைச்சராக பிரதம அமைச்சர் அடல் பிகாரி வாஜ்பாய் அமைச்சரவையில் பணியாற்றினார்.

## மேற்கோள்கள்

## வெளி இணைப்புகள்

பகுப்பு:1968 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
அபி (கவிஞர்)

**அபி** என்ற **பீ. மு. அபிபுல்லா** (பிறப்பு: 1942) என்பவர் தமிழ்க் கவிஞர் ஆவார். இவர் 2019 ஆம் ஆண்டு விஷ்ணுபுரம் விருதினைப் பெறுகிறார். தமிழில் அருவக் கவிதைகளுக்குக் கவனிக்கப்பட்ட புதுக்கவிஞராவார். இவரது கவிதைகள் ஆங்கிலம், இந்தி மொழிகளிலும் மொழி பெயர்க்கப்பட்டுள்ளன.

## வாழ்க்கை
இவர் 1942 ஆம் ஆண்டு தேனி மாவட்டம், போடிநாயக்கனூரில் பிறந்தார். லா.ச.ராவின் நாவல் உத்திகளை ஆய்வு செய்து, முனைவர் பட்டம் பெற்றார். மேலூர் அரசுக் கலைக்கல்லூரில் தமிழ்ப் பேராசிரியராகப் பணியாற்றினார்.

## இவரது நூல்கள்
# மெளனத்தின் நாவுகள் (1974) - கவிஞர் மீரா அவர்களால் அன்னம் பதிப்பகம்
# அந்தர நடை (1978)
# என்ற ஒன்று (1987)
# அபி கவிதைகள் (2013) - கலைஞன் பதிப்பகம்

## விருதுகள்
*2004: கவிக்கோ விருது
*2004: கவிக்கணம் விருது
*2008: கவிஞர் தேவமகள் அறக்கட்டளை விருது
*2011: சிற்பி இலக்கிய விருது
*2019: விஷ்ணுபுரம் விருது

## மேற்கோள்கள்

பகுப்பு:1942 பிறப்புகள்
பகுப்பு:தமிழ்க் கவிஞர்கள்
பகுப்பு:தேனி மாவட்ட மக்கள்
பகுப்பு:வாழும் மக்கள்
பகுப்பு:இந்திய முஸ்லிம்கள்
கார்லோ அகுடிஸ்

**கார்லோ அகுடிஸ்** (3 மே 1991 - 12 அக்டோபர் 2006) என்பவர் ஒரு இத்தாலிய கத்தோலிக்கர் ஆவார். உலகெங்கிலும் நடந்த நற்கருணை அற்புதங்களை தான் லுகேமியாவால் இறப்பதற்கு சில மாதங்களுக்கு முன் உருவாக்கிய ஒரு இணையதளத்தில் ஆவணப்படுத்தியதற்காக இவர் பெரிதும் அறியப்படுகின்றார். இவர் தனது வாழ்வில் நோயின் துன்பங்களுக்கு நடுவே காட்டிய மகிழ்ச்சிக்காகவும், கணினி திறன்களுக்காகவும், நற்கருணை மீதான ஆழ்ந்த பக்திக்காகவும் மிகவும் அறியப்படுகின்றார். இந்த பக்தியே இவரது வாழ்க்கையின் முக்கிய கருப்பொருளாக மாறியது.

இவர் இறந்தபின்னர் இவருக்கு புனிதர் பட்டமளிப்புக்கான அதிகாரப்பூர்வமான நடவடிக்கைகள் 2013 இல் தொடங்கின. திருத்தந்தை பிரான்சிசு இவருக்கு 5 ஜூலை 2018 அன்று வணக்கத்திற்குரியவர் பட்டமளித்தார்.

2020 ஆம் ஆண்டு, அக்டோபர் 10ஆம் நாள் கார்லோ அகுடிசுக்கு அருளாளர் (முத்திப் பேறு பெற்றவர்) பட்டம் அசிசி நகரில் வழங்கப்பட்டது. அந்நிகழ்ச்சிக்குத் தலைமை தாங்க கர்தினால் அகுஸ்தீனோ வில்லீனி என்பவரைத் திருத்தந்தை பிரான்சிசு தம் பதிலாளாக அனுப்பியிருந்தார்.

7 செப்டம்பர் 2025 அன்று பியர் ஜார்ஜியோ பிராசாதியோடு இவருக்கும் புனிதர் பட்டம் அளிக்கப்பட்டது. இவர் "இணையத்தின் பாதுகாவலர்" என்றும் "முதல் மில்லேனியல் புனிதர்" என்றும் அறியப்படுகின்றார்.

## மேற்கோள்கள்

பகுப்பு:1991 பிறப்புகள்
பகுப்பு:2006 இறப்புகள்
பகுப்பு:இத்தாலியர்
பகுப்பு:புற்றுநோயால் இறந்தவர்கள்
பகுப்பு:கிறித்தவப் புனிதர்கள்
குள்ளகானப்பள்ளி

**குள்ளகானப்பள்ளி** (KULLAGANAPALLI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  70 குடும்பங்கள் உள்ளன. கிராமத்தின் மொத்த மக்கள் தொகையானது 225 பேர் ஆகும். இதில் ஆண்கள் எண்ணிக்கை  130, பெண்களின் எண்ணிக்கை 95 என உள்ளது. மக்களின் கல்வியறிவு விகிதமானது  70. 94 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சிறீ வாசவி கல்லூரி

**ஸ்ரீ வாசவி கல்லூரி** (Sri Vasavi College), என்பது தமிழ்நாட்டின், ஈரோட்டில் அமைந்துள்ள ஒரு கலை மற்றும் அறிவியல் கல்லூரி ஆகும். இது 1967 ஆம் ஆண்டில் நிறுவப்பட்டது. இந்த கல்லூரி பாரதியார் பல்கலைக்கழகத்துடன் இணைவு பெற்றுள்ளது.  இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது. 

## துறைகள்

### அறிவியல்

* கணிதம் 
* இயற்பியல் 
* வேதியியல் 
* கணினி அறிவியல் 
* தாவரவியல் 
* விலங்கியல் 

### கலை மற்றும் வணிகவியல்

* தமிழ் 
* ஆங்கிலம் 
* வரலாறு 
* பொருளியல் 
* வணிகவியல் 
*

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

* 
பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:ஈரோடு மாவட்டத்திலுள்ள தனியார் கலைக் கல்லூரிகள்
ஏ. ஆர். சி. விசுவநாதன் கல்லூரி

**ஏ. ஆர். சி. விசுவநாதன் கல்லூரி** (ARC Visvanathan College) என்பது தமிழ்நாட்டின், மயிலாடுதுறையில் இயங்கிரும் ஒரு கலை அறிவியல் கல்லூரியாகும். இது 2000ஆம் ஆண்டு நிறுவப்பட்டது. இக்கல்லூரியானது ஒரு சுயநிதிக் கல்லூரி ஆகும். இக்கல்லூரி பாரதிதாசன் பல்கலைக்கழகத்தின் இணைவு பெற்ற கல்லூரி ஆகும்.

## குறிப்புகள்

*  
பகுப்பு:பாரதிதாசன் பல்கலைக்கழக இணைவுக்கல்லூரிகள்
பகுப்பு:மயிலாடுதுறை மாவட்டத்திலுள்ள தனியார் கலைக் கல்லூரிகள்
அ. து. ம. மகளிர் கல்லூரி

**அ. து. ம. மகளிர் கல்லூரி** (*A.D.M. College for Women*), என்பது தமிழ்நாட்டின், நாகப்பட்டினத்தில் அமைந்துள்ள பெண்கள் கல்லூரி ஆகும். இது 1975ஆம் ஆண்டில் நிறுவப்பட்டது. இக்கல்லூரி பாரதிதாசன் பல்கலைக்கழகத்தின் இணைவு பெற்றுள்ளது.  தன்னாட்சி தகுதி பெற்ற இக் கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்கப்படுகிறது.

## துறைகள்

### அறிவியல்

* இயற்பியல் 
* வேதியியல் 
* கணிதம் 
* புள்ளியியல் 
* கணினி அறிவியல் 
* உயிர்வேதியியல் 
* தாவரவியல் 
* விலங்கியல் 
* நிலவியல் 

### கலை மற்றும் வணிகவியல்

* தமிழ் 
* ஆங்கிலம் 
* வரலாறு 
* பொருளியல் 
* வணிகவியல் 

## அங்கீகாரம்
இக்கல்லூரியைப் பல்கலைக்கழக மானியக் குழு (யுஜிசி) அங்கீகரித்துள்ளது. 

## மேற்கோள்கள்

## வெளி இணைப்புகள்

* https://www.adjadmc.ac.in 
பகுப்பு:பாரதிதாசன் பல்கலைக்கழக இணைவுக்கல்லூரிகள்
பகுப்பு:Coordinates on Wikidata
பகுப்பு:நாகப்பட்டினம் மாவட்டத்திலுள்ள தனியார் கலைக் கல்லூரிகள்
பகுப்பு:நாகப்பட்டினம் மாவட்டத்திலுள்ள மகளிர் பல்கலைக்கழகங்களும் கல்லூரிகளும்
ஆண்ட்ரூ பால்பிர்னி

**ஆன்ட்ரூ பால்பீர்னி** (*Andrew Balbirnie*, பிறப்பு: டிசம்பர் 28, 1990) ஒரு அயர்லாந்துத் துடுப்பாட்ட வீரர் ஆவார். இவர் ஒரு வலது கை மட்டையாளர். அயர்லாந்து அணியின் ஒரு குச்சக் காப்பாளர் ஆவார். டப்ளினில் பிறந்த இவர் புனித ஆண்ட்ரூ கல்லூரியில் கல்வி பயின்றார். மே 2018 இல் பாக்கித்தானுக்கு எதிரான அயர்லாந்தின் முதல் தேர்வுப் போட்டியில் விளையாடிய பதினொரு வீரர்களில் பால்பிர்னியும் ஒருவராக இருந்தார். டிசம்பர் 2018 இல், அயர்லாந்துத் துடுப்பாட்ட வாரியத்தால் ஒப்பந்தம் வழங்கப்பட்ட பத்தொன்பது வீரர்களில் ஒருவராக இருந்தார்.

## பன்னாட்டு விளையாட்டுகளில்
இவர் இசுக்காட்லாந்திற்கு எதிராக தனது முதல் ஒருநாள் சர்வதேச போட்டியை சந்தித்தார். அவர் இத்தொடரில் மேலும் மூன்று ஒருநாள் பன்னாட்டுப் போட்டிகளில் விளையாடினார்.

2015 சூன் 19 அன்று இசுக்காட்லாந்துக்கு எதிரான இருபது20 போட்டியில் அறிமுகமானார். எனினும் அப்போட்டி மழையின் காரணமாக கைவிடப்பட்டது.

சனவரி 2019 இல், இந்தியாவின் தேராதூனில் ஆப்கானித்தானுக்கு எதிராக அயர்லாந்து விளையாடிய தேர்வுப் போட்டி அணியில் அவர் இடம் பெற்றார். மே 2019 இல், மேற்கிந்தியத் தீவுகளுக்கு எதிரான 2019 அயர்லாந்து முத்தரப்பு தொடரின் தொடக்க ஆட்டம், பல்பீர்னியின் 100 வது சர்வதேச போட்டியாக அமைந்தது.

## மேற்கோள்கள்

## வெளி இணைப்புகள்
* Andrew Balbirnie at ESPNcricinfo
* Andrew Balbirnie at CricketArchive (subscription required)

பகுப்பு:மிடில்செக்ஸ் துடுப்பாட்டக்காரர்கள்
பகுப்பு:அயர்லாந்துத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1990 பிறப்புகள்
தாசீம் பீவி அப்துல் காதர் மகளிர் கல்லூரி

**தாசீம் பீவி அப்துல் காதர் மகளிர்** (Thassim Beevi Abdul Kader College for Women) கல்லூரி, என்பது தமிழ்நாட்டின், கீழக்கரையில் அமைந்துள்ள ஒரு பெண்கள் கல்லூரி ஆகும். இது 1988 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்தின் இணைவு பெற்றுள்ளது.  இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது. 

## துறைகள்

### அறிவியல்

* வேதியியல் 
* கணிதம் 
* நுண்ணுயிரியல் 
* உளவியல் 
* வீட்டு அறிவியல் 
* கணினி அறிவியல் 
* தகவல் தொழில்நுட்பம் 

### கலை மற்றும் வணிகவியல்

* தமிழ் 
* அரபு 
* ஆங்கிலம் 
* இந்தி 
* உடற்கல்வி 
* வணிகவியல் மேலாண்மை 
* வணிகவியல் 

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. 

## குறிப்புகள்

## வெளி இணைப்புகள்

* 
பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:இராமநாதபுரம் மாவட்டத்திலுள்ள தனியார் கலைக் கல்லூரிகள்
பகுப்பு:இந்தியாவில் உள்ள இசுலாமியக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
Ά
பாரதிய முஸ்லிம் மகளிர் இயக்கம்

**பாரதிய முஸ்லிம் மகளிர் இயக்கம்** (**Bharatiya Muslim Mahila Andolan** or **BMMA**)   ('Indian Muslim Women's Movement') இந்தியாவில் முஸ்லீம் மகளிர் நலன் மற்றும் உரிமைகள் காக்கும் சமயசார்பற்ற தன்னாட்சி நிறுவனம் ஆகும். இவ்வமைப்பின் தலைவராக சகிய சோமன் (Zakia Soman) எனும் முஸ்லீம் பெண் உள்ளார். இவ்வமைப்பு மும்பையை தலைமையிடமாகக் கொண்டு 2007-இல் நிறுவப்பட்டது.இவ்வமைப்பு 15 இந்திய மாநிலங்களில், 30,000 உறுப்பினர்களைக் கொண்டுள்ளது.

இவ்வமைப்பு முஸ்லீம் பெண்களின் நலன் மற்றும் உரிமைகள் குறித்து வகுப்பு எடுக்கிறது.

முஸ்லிம் பெண்கள் நலன் மற்றும் உரிமைகளுக்காக இவ்வியக்கம், முத்தலாக், முஸ்லிம் திருமணம் மற்றும் திருமண விலக்கு குறித்து 23 சூன் 2014 அன்று முஸ்லிம் திருமணம் மற்றும் திருமண விலக்கு சட்ட வரைவை இந்திய அரசிற்கு சட்டமாக்க பரிந்துரைத்தது.

இவ்வியக்கத்தின் முயற்சியால் சூலை 2019-இல் முஸ்லிம் பெண்கள் திருமண உரிமைகள் பாதுகாப்பு மசோதா, 2019 இந்திய நாடாளுமன்றத்தின் இரு அவைகளில் நிறைவேற்றப்பட்டது. 

## இதனையும் காண்க
* ஷா பானு சீவனாம்ச வழக்கு
* இந்தியாவில் முத்தலாக்
* முஸ்லிம் பெண்கள் திருமண உரிமைகள் பாதுகாப்பு மசோதா, 2019

## மேற்கோள்கள்

பகுப்பு:இந்தியாவில் இசுலாம்
*
பகுப்பு:இந்திய அமைப்புகள்
இசபெல்லா ஸ்டீவர்ட் கார்ட்னெர் அருங்காட்சியகம்

**இசபெல்லா ஸ்டீவர்ட் கார்ட்னர் அருங்காட்சியகம்** (Isabella Stewart Gardner Museum) என்பது அமெரிக்காவின்,  பாஸ்டனில் உள்ள ஒரு கலை அருங்காட்சியகமாகும், இது ஐரோப்பிய, ஆசிய, அமெரிக்க கலைகளின் குறிப்பிடத்தக்க கலைப் பொருட்களைக் கொண்டுள்ளது . இதன் சேகரிப்பில் ஓவியங்கள், சிற்பம், திரைச்சீலைகள், அலங்காரக் கலைப் பொருட்கள் போன்றவை உள்ளன. 

## வரலாறு

1840இல் பிறந்த இசபெல்லா ஸ்டீவர்ட் கார்ட்னெட்டும் இவரது கணவரான கார்ட்னெடரும் கலைப் பொருட்களை சேகரிப்பதில் பெரும் ஆர்வம் கொண்டவர்கள். இவர்கள் தங்கள் வாழ்நாளில் ஒரு தசாப்தம் உலகெங்கும் சுற்றி பல கலைப் பொருட்களை சேகரித்தனர். இவ்வாறு இவர்கள் சேகரித்த கலைப் பொருட்களைக் கொண்டு ஒரு அருங்காட்சியகத்தை உருவாக்கவேண்டும் என்ற ஆவலைக் கொண்டிருந்தனர். இந்நிலையில் 1898இல் கார்ட்னெர் இறந்துபோனார். தனது கனவரின் ஆசையை நிறைவேற்ற உறுதி கொண்டார் இசபெல்லா. இதற்காக  பாஸ்டனில் நிலம் வங்கி, அங்கு *விலார் சீஸ்* என்ற கட்டிடக்கலை நிபுணரின் வடிவமைப்பில், இத்தாலியின் வெனிஸ் அரண்மனையின் வடிவமைப்பில் அருல்காட்சியகக் கட்டிடத்தை உருவாக்கினார். இது நான்கு தளங்களைக் கொண்ட மாளிகையாக இது உருவானது. இதனையடுத்து 1903 சனவரி முதல் நாளன்று அருங்காட்சியகம் திறக்கப்பட்டது.

## மேற்கோள்கள்

பகுப்பு:அமெரிக்க அருங்காட்சியகங்கள்
பகுப்பு:பாஸ்டன்
கரூர் அரசு மருத்துவக் கல்லூரி

**கரூர் மருத்துவக் கல்லூரி** இந்தியாவின் தமிழ்நாட்டில் கரூரில் அமைந்துள்ள ஒரு மருத்துவக் கல்லூரி ஆகும். இது சென்னையில் அமைந்துள்ள டாக்டர். எம்.ஜி.ஆர் மருத்துவப் பல்கலைகழகத்தின் கீழ் இயங்கிக் கொண்டிருக்கிறது.

## வரலாறு
2014 ஆம் ஆண்டு தமிழக முதலமைச்சராக இருந்த ஜெ. ஜெயலலிதா சட்டப்பேரவையில் கரூர், காந்தி கிராமத்தில் மருத்துவக் கல்லூரி அமைக்கப்படும் என்று அறிவித்தார். இதன் அடிப்படையில் 17.45 ஏக்கர் நிலம் தேர்வு செய்யப்பட்டடு 2018 ஆம் ஆண்டு கல்லூரி கட்டும் பணி துவக்கப்பட்டது. 150 மாணவர்கள் பயிலக்கூடிய வகையிலும், 820 படுக்கைகள் கொண்ட மருத்தவமனையும் கூடியதாக கல்லூரி உருவாக்கப்பட்டது. இதையடுத்து கரூர் மருத்துவக் கல்லூரியானது 2019ஆம் ஆண்டு  தமிழக முதலமைச்சரால் திறந்து வைக்கப்பட்டது.

இக்கல்லூரி வளாகத்தில் இயல்கூடம், நிர்வாகக் கட்டிடம், மாணவ, மாணவியர் விடுதி, கல்லூரி முதல்வர் குடியிருப்பு, மருத்துவ ஆசிரியர் குடியிருப்பு, செவிலியர் தங்கும் விடுதி, உறைவிட மற்றும் உதவி உறைவிட மருத்துவ அலுவலர், மருத்துவ மண்காணிப்பாளர் மற்றும் செவிலியர் கண்காணிப்பாளர் குடியிருப்புகள் போன்றவை கட்டப்பட்டுள்ளன.

இம்மருத்துவ கல்லூரியானது தமிழகத்தின் 23வது மருத்துவ கல்லூரி ஆகும்.

## மேற்கோள்கள்

பகுப்பு:தமிழ்நாட்டு மருத்துவக் கல்லூரிகள்
பகுப்பு:கரூர் மாவட்ட பல்கலைக்கழகங்களும் கல்லூரிகளும்
காசிகுண்ட்

**காசிகுண்ட்** (**Qazigund**), இந்தியாவின் ஜம்மு காஷ்மீர் மாநிலத்தின் அனந்தநாக் மாவட்டத்தில் அமைந்த சிறு நகரம் ஆகும். காசிகுண்ட் நகரம் கடல்மட்டத்திலிருந்து 1670 மீட்டர் (5478 அடி) உயரத்தில் இமயமலையின் பீர்பாஞ்சால் மலைத்தொடரில்  பாகையில் அமைந்துள்ளது. 
	
## அமைவிடம்
ஜம்மு -  காஷ்மீர் தேசிய நெடுஞ்சாலை எண் 44 மீது அமைந்துள்ள காசிகுண்ட் நகரம், அனந்தநாக்கிலிருந்து 21 கி.மீ. தொலைவிலும்; ஸ்ரீநகரிலிருந்து 72 கி.மீ. தொலைவிலும்; ஜம்முவிலிருந்து 187 கி.மீ. தொலைவிலும் உள்ளது.  
## மக்கள்தொகை பரம்பல்
2011-ஆம் ஆண்டு மக்கள்தொகை கணக்கெடுப்பின்படி, 5 வார்டுகள் கொண்ட காசிகுண்ட் நகராட்சியின் மக்கள்தொகை 9,871 ஆகும். மக்கள்தொகையில் இசுலாமியர் 90.33%; இந்துக்கள் 9,871%; சீக்கியர்கள்  1.49%  மற்றவர்கள் 0.39% ஆகவுள்ளனர்.

## போக்குவரத்து வசதிகள்

காசிகுண்ட் நகரம், பிர் பாஞ்சல் மலைத்தொடர் வழியாகச் செல்லும் அனந்தநாக் மற்றும் ஸ்ரீநகர், பட்காம், பாரமுல்லா, பனிஹால் போன்ற நகரங்களை தேசிய நெடுஞ்சாலை 44 (இந்தியா)  மற்றும் இருப்புப் பாதை வழியாக இணைக்கிறது. பிர் பாஞ்சல் மலைத்தொடர் வழியாகச் செல்லும் தேசிய நெடுஞ்சாலை எண் 44, காசிகுண்ட் நகரம், பீர் பாஞ்சால் சுரங்க இருப்புப்பாதை மற்றும் ஜவகர் குகை வழியாக ஜம்மு நகரத்துடன் இணைக்கப்படுகிறது.

## இதனையும் காண்க
* பீர் பாஞ்சால் சுரங்க இருப்புப்பாதை  
*ஜவகர் குகை
* பனிஹால்-காசிகுண்ட் சுரங்கச்சாலை
* செனானி-நஷ்ரி சுரங்கச்சாலை

## மேற்கோள்கள்

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
லித்தர் ஆறு

**லித்தர் ஆறு** (**Lidder river** or **Liddar river**), இந்தியாவின் சம்மு காசுமீர் மாநிலத்தில் பாயும் ஓர் ஆறு ஆகும். 73 கிலோமீட்டர் நீளம் கொண்ட லித்தர் ஆறு காசுமீர் பகுதியில் உள்ளது. கோல்கோய் பனியாற்றில் உற்பத்தியாகும் இது 1615 மீட்டர் உயரத்தில் மீர்குந்த் கானாபால் என்னுமிடத்தில், சீலம் ஆற்றில் கலக்கிறது.

## புவியியல்

சம்மு காசுமீரின் காந்தர்பல் மாவட்டத்தில் அமைந்த மலை வாழிடமான சோன்மார்க்கின் அருகிலுள்ள கோல்கோய் பனியாற்றில் இவ்வாறு உற்பத்தியாகி லித்தர் சமவெளியை உருவாக்குகிறது. அனந்தநாக் மாவட்டத்தில் இருக்கும் சுற்றுலாத் தலமான அரு பிரதேசத்தின் லித்தர்வாத் சமவெளியில் ஆல்பைன் புல்வெளிகள் வழியாக தெற்கு நோக்கி ஓடுகிறது.  இதனால்தான் இந்த ஆற்றின் பெயர் லித்தர் ஆறு என அழைக்கப்பட்டது. இது பகல்காமை அடைவதற்கு முன்பு 30 கிலோமீட்டர் (19 மைல்) பரப்பளவை உள்ளடக்கி ஓடுகிறது. சேசுநாக் ஏரியிலிருந்து தோன்றும் கிழக்கு லித்தர்  ஆற்றின் முக்கிய துணை நதியாக கருதப்படும் இது பின்னர் இங்கிருந்து மேற்கு நோக்கி பாய்ந்து அனந்தநாக்கிற்கு அருகில் உள்ள மிர்குந்த் கனபாலில் படிக நீலநிறமான நீரோடு சீலம் நதியை சென்றடைகிறது. லித்தர் சமவெளியின் மையத்தில் பகல்காம் அமைந்துள்ளது.. 

## பொருளாதாரப் பயன்

லித்தர் ஆற்றின் நீர் முக்கியமாக நீர்ப்பாசன  நோக்கத்திற்காக வெவ்வேறு கால்வாய்கள் வழியாகவும், நீர் சுத்திகரிப்பு நிலையங்கள் வழியாகவும் பயன்படுத்தப்படுகிறது. ஆற்றில் பல்வேறு வகையான மீன்கள் உள்ளன.  மேலும் ஆற்றின் கரையில் மீன்வளர்ப்பு மையம் ஒன்றும் கட்டப்பட்டுள்ளது. லிடர் ஆற்றில் காணப்படும் முக்கிய வகை மீன்கள் சில லித்தர் ஆற்றில் காணப்படுகின்றன.

## மேற்கோள்கள்

## புற இணைப்புகள்
*

பகுப்பு:ஜம்மு காஷ்மீர் ஆறுகள்
பகுப்பு:அனந்தநாக் மாவட்டம்
ரவீஷ் குமார்

**ரவீஷ் குமார்** () (பிறப்பு 5 டிசம்பர் 1974) என்பவர் இந்திய தொலைக்காட்சித் தொகுப்பாளர், பத்திரிகையாளர் மற்றும் ஊடக ஆளுமையாவார் என்டிடிவி குழுமத்தின் என்டிடிவி இந்தியா என்ற தொலைக்காட்சியின் நிர்வாக ஆசிரியராகவுள்ளார். சமூகம் மற்றும் அரசியல் பிரிவுகளில் கவனம்செலுத்தும் இவர் என்டிடிவியின் இந்தி செய்தித் தொலைக்காட்சியில் *பிரைம் டைம்*, *ஹம் லோக்* மற்றும் *ரவீஷ் கி ரிப்போர்ட்* போன்ற பிரபலமான நிகழ்ச்சிகளைத் தொகுத்து வழங்கியவர். பத்திரிக்கைத் துறையில் இவரின் சிறந்த பங்களிப்பை அங்கீகரித்து ரமோன் மக்சேசே விருது 2019 இல் வழங்கப்பட்டது. இவ்விருதைப் பெறும் ஆறாவது இந்தியர் என்ற பெயரையும் பெறுகிறார்.

## இளமைக் காலம்
ரவீஷ் குமார் 1974 ஆம் ஆண்டு டிசம்பர் ஐந்தாம் நாள் பீகார் மாநிலத்தின் மோதிஹாரியில் பிறந்தார். பாட்னா லயோலா உயர்நிலைப் பள்ளியில் பள்ளிப்படிப்பை முடித்தார். பின்னர் மேற்படிப்பிற்கு டில்லி வந்து தில்லி பல்கலைக்கழகத்தின் தேஷ்பந்து கல்லூரியில் இளநிலைப் பட்டமும், இந்திய செய்தித் தொடர்பியல் கல்விக்கழகத்தில் இதழியல் முதுநிலைப் பட்டயமும் பெற்றார்.

## புத்தகங்கள்
* *இஸ்க் மேம் ஸஹர் ஹோனா*
* *தேக்தே ரஹியே*
* *ரவீஸ்பந்தீ*
* *தி பீரி வாய்ஸ்: ஆன் டெமொகிரசி, கல்சர் அண்ட் த நேசன்*

## மேற்கோள்கள்

## வெளியிணைப்புகள்
*
* Ravish Kumar on முகநூல்
* Qasba, a blog by Ravish Kumar
* Interview on Newslaundry
* Ravish at Shabdankan
* Ravish Kumar's latest interview with Kunal Kamra

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:பத்திரிகையாளர்கள்
பகுப்பு:ரமோன் மக்சேசே விருது பெற்றோர்
குல்காம்

**குல்காம்** (*Kulgam*) இந்தியாவின் ஜம்மு காஷ்மீர் மாநிலத்தின் குல்காம் மாவட்டத்தின் நிர்வாகத் தலைமையிடமும், 16 வார்டுகள் கொண்ட நகராட்சியும் ஆகும். குல்காம் நகரம் இமயமலையின் பீர் பாஞ்சல் மலைத்தொடரில் 1739 மீட்டர் (5705 அடி) உயரத்தில் உள்ளது. குல்காம் நகரம், ஸ்ரீநகரிலிருந்து 67 கி.மீ. தொலைவில் உள்ளது.

## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி, குல்காம் நகரத்தின் மொத்த மக்கள்தொகை 23,584 ஆகும். இதில் ஆண்கள் 12,605 மற்றும் பெண்கள் 10,979  ஆகவுள்ளனர்.  மக்கள்தொகையில் இசுலாமியர்கள் 95.35%; இந்துக்கள் 4.18%; சீக்கியர்கள் 0.11% மற்றும் பிறர் 0.36% ஆகவுள்ளனர்.

## மேற்கோள்கள்


பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
இடித்துரைப்பாளர் பாதுகாப்புச் சட்டம், 2011

**இடித்துரைப்பாளர் பாதுகாப்புச் சட்டம், 2011 (**Whistle Blowers Protection Act, 2011) என்பது அரசாங்க ஊழியர்கள் தங்களது அதிகாரத்தினை தவறான வழியில் பயன்படுத்துவர்களையும், ஊழல் செய்பவர்களை இடித்துரைப்பவர்களைப் பாதுக்காக்கும் சட்டமாகும்.  மேலும் இந்தச் சட்டமானது அரசாங்கத்தின் தவறான செயல்பாடுகளை மற்றும் திட்டங்களை வெளிக்கொணரும் அரசு ஊழியர்களுக்குப் பாதுகாப்பினையும் வழங்குகிறது. இந்தச் சட்டத்தினை தவறாகப் பயன்படுத்தினால் அவர்களுக்கு தண்டனை வழங்குவதனையும் உறுதி செய்கிறது.

இந்தச் சட்டம் இந்தியக் குடியரசின் 17வது அமைச்சரவையில் ஏற்றுக்கொள்ளப்பட்டு மக்களவையில் டிசம்பர் 27, 2011 இல் நிறைவேற்றப்பட்டது.  பின் மாநிலங்களவைவில் பெப்ரவரி 21, 2014 இல் நிறைவேற்றப்பட்டு மே 9 , 2014 இல் இந்தியக் குடியரசுத் தலைவரின் ஒப்புதலைப் பெற்றது.

## முக்கிய அம்சங்கள்

* இடித்துரைப்பாளர்களைப் பாதுகாத்தல். உதாரணமாக, அரசுஊழியர்கள் தங்களது அதிகாரத்தினை தவறான வழியில் பயன்படுத்தியதினை வெளிக்கொணரும் நபருக்கு
* எந்த ஒரு அரசு ஊழியரும் அல்லது குடிமகனோ மத்திய அல்லது மாநில கண்காணிப்புக் குழுவுக்கு தெரிவிக்கலாம்.
* ஒவ்வொரு புகாரும் அடையாளத்துடன் புகார் தெரிவிக்க வேண்டும்.
* அந்த அடையாளத்தினை தலைமை அலுவலரின் அனுமதியின்றி வெளிக்கொணர கூடாது. அவ்வாரு தெரிவிப்பது தண்டனைக்குரிய குற்றமாகும்.
* மேலும் தெரிந்தே செய்யும் குற்றங்களுக்கான தண்டனைத் தொகையினையும் இந்தச் சட்டம் வரையறை செய்துள்ளது.

## இதனையும் காண்க
* இடித்துரைப்பாளர்கள்

## சான்றுகள்


பகுப்பு:சட்டம்
பகுப்பு:இந்தியாவில் சட்டம்
இரும்பு(II) அயோடைடு

**இரும்பு(II) அயோடைடு** (Iron(II) iodide) என்பது FeI2 என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். கனிம வினைகளில் இச்சேர்மம் வினையூக்கியாகப் பயன்படுகிறது.

## வேதி வினைகள்
டெட்ராஐதரேட் இரும்பு (II) ஆனது வெப்பத்தால் சிதைவுறும் போது இரும்பு(II) ஐதராக்சைடு-அயோடைடு, ஐதரசன் அயோடைடு மற்றும் நீர் ஆகியவற்றைத் தருகிறது:

:FeI2•4H2O → Fe(OH)I + HI + 3 H2O

இந்த வினையானது 100&nbsp;° செல்சியசு வெப்பநிலைக்கும் அதிகமாக வெப்பப்படுத்தும் போது நிகழ்கிறது.

## மேற்கோள்கள்

பகுப்பு:இரும்பு(II) சேர்மங்கள்
பகுப்பு:அயோடைடுகள்
ஏஸ்–பென்டெர் ஆக்சிசனேற்றம்

கரிம வேதியியலில், **ஏஸ்–பென்டெர் ஆக்சிசனேற்றம்** (Hass Bender oxidation) (**ஏஸ்–பென்டெர் கார்போனைல் தொகுப்புமுறை** எனவும் அழைக்கப்படுவது) ஒரு கரிம ஆக்சிசனேற்ற வினையாகும். இவ்வினையானது, 2-நைட்ரோபுரோப்பேனின் சோடிய உப்பை ஆக்சிசனேற்றியாகப் பயன்படுத்தி பென்சைல் ஆலைடுகளை பென்சால்டிகைடுகளாக மாற்றம் செய்கிறது. என்றி பி. ஏஸ் மற்றும் மைரன் எல். பென்டெர் ஆகியோர் 1949 ஆம் ஆண்டு இந்த வினையை முதன் முதலில் அறிவித்ததால் அவர்களின் பெயர் கொண்டு அழைக்கப்படுகிறது.

:

இந்த வினையின் செயல்முறையானது 2-நைட்ரோபுரோப்பேனில் உள்ள α கார்பன் அணுவில் நேர்மின்னி நீக்கத்துடன் தொடங்குகிறது. இந்த நேர்மின்னி நீக்கத்திற்குப் பிறகு ஒத்திசைவால் நிலைத்தன்மை அதிகரிக்கப்பட்ட எதிரயனி உருவாகிறது. இந்த எதிரயனியானது SN2 வினையில் ஈடுபட்டு பென்சைல் ஆலைடை இடப்பெயர்ச்சி செய்கிறது. நைட்ரோஅல்கைல் தொகுதியில் உள்ள புரோட்டான்நீக்கம் செய்யப்பட்ட கார்பனானது ஒரு கருக்கவர் அணுவாக அமைந்திருக்கும் நைட்ரோஆல்டால் உள்ளதைப் போலல்லாமல், பதிலாக, நைட்ரோ தொகுதியில் உள்ள ஆக்சிசன் அணுவே பென்சைலிக் கார்பன் அணுவைத் தாக்குகிறது.  பிறகு, *O*-பென்சைல் அமைப்பானது சுற்றுவளைய வினையில் ஈடுபட்டு பென்சால்டிகைடையும், டைமெதில்ஆக்சைமை உடன் விளைபொருளாகவும் உருவாக்குகிறது.

:

இந்த வினையானது பென்சைல் சேர்மங்களுக்காக உருவாக்கப்பட்டதாக இருந்தாலும், அவையவற்றிற்குரிய α,β-ஈனோன்கள் மற்றும் ஈனால்களைத் தரக்கூடிய அல்லைல் ஆலைடுகளுக்கும் பொருந்துகிறது. 

## மேற்கோள்கள்

பகுப்பு:கரிம ஆக்சிசனேற்ற வினைகள்
பகுப்பு:பெயர் வினைகள்
குள்ளம்பட்டி, மத்தூர் ஒன்றியம்

**குள்ளம்பட்டி** (Kullampatti ) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.

## அமைவிடம்
இந்த ஊரானது மத்தூரில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 42 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அர்ஜுன் ராம் மேக்வால்

**அர்ஜுன் ராம் மேக்வா** (*Arjun Ram Meghwal*, பிறப்பு: 20 திசம்பர், 1954) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் 18 மே 2023 அன்று கிரண் ரிஜிஜூக்கு பதிலாக சட்டம் மற்றும் நீதி அமைச்சராக மாற்றம் செய்யப்பட்டார்.

## வாழ்க்கை வரலாறு
இவர் 20 திசம்பர், 1954 ஆம் ஆண்டு இராஜஸ்தான் மாநிலத்தில் உள்ள பிகானேர் என்னும் இடத்தில் பிறந்தார். 1977 ஆம் ஆண்டில் சட்டப் படிப்பில் பட்டம் பெற்றதும், 1979 ஆம் ஆண்டில் வழக்கமான மாணவராக கலைப் பட்டப்படிப்பை முடித்ததும், 1982 ஆம் ஆண்டில், இவர் ஆர்ஏஎஸ் தேர்வுகளுக்குத் தகுதி பெற்று ராஜஸ்தான் உத்யோக் சேவாவுக்குத் தேர்ந்தெடுக்கப்பட்டார்.

இவர் 2009 ஆம் ஆண்டு நடந்த பொதுத்தேர்தலில், பிகானேர் தொகுதியில் இருந்து பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் 2014 மற்றும் 2019 ஆம் ஆண்டு நடந்த பொதுத் தேர்தலில், பிகானேர் தொகுதியில் இருந்து மீண்டும் தேர்ந்தெடுக்கப்பட்டார். பின்னர் மக்களவை சபாநாயகர் இவரை மக்களவை மன்றக் குழுவின் தலைவராக நியமித்தார்.

இவர் 2019 ஆம் ஆண்டு நாடாளுமன்ற விவகாரங்கள் மற்றும் கனரக தொழில்கள் மற்றும் பொது நிறுவனங்களுக்கான அமைச்சராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய அமைச்சர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:ராஜஸ்தான் அரசியல்வாதிகள்
பகுப்பு:ராஜஸ்தான் நபர்கள்
பகுப்பு:இந்திய அமைச்சரவை உறுப்பினர்கள்
நாடாளுமன்ற மதிப்பீட்டுக் குழு (இந்தியா)

**மதிப்பீட்டுக் குழு** (**Estimates Committee**), முற்றிலும் 30 இந்திய மக்களவை உறுப்பினர்களைக் கொண்டது. இக்குழுவின் பதவிக் காலம் 1 ஆண்டு ஆகும். மக்களவையில் அரசியல் கட்சிகள் பெற்ற இடங்கள் அடிப்படையில் இக்குழுவின் உறுப்பினர்களை இந்திய மக்களவைத் தலைவர் ஆண்டுதோறும் தேர்ந்தெடுக்கப்படுவர்.  அமைச்சர்கள் இக்குழுவில் இடம் பெற தகுதி இல்லை. பொதுவாக இக்குழுவின் தலைவராக மக்களவை எதிர்க்கட்சி தலைவர் தலைமை தாங்குவர்.

## பணிகள்
•	இந்திய அரசின் அமைச்ச்கங்கள் & துறைகளின் பணிகள் மற்றும் செலவினங்கள் பரிசீலனை செய்தல், ஒதுக்கப்பட்ட நிதிகளை உரிய திட்டங்களுக்கு முறையாக பயன்படுத்தியமைக்  குறித்து பரிசீலனை செய்தல். திறன்மேம்பாடு மற்றும் பொருளாதார நிர்வாகத்தில் துறைகளுக்கு தேவையான ஆலோசனை வழங்குதல் ஆகும். மதிப்பீட்டுக் குழு தனது அறிக்கையை  நாடாளுமன்றத்தில் சமர்ப்பிக்க வேண்டும்   மதிப்பீட்டுக் குழு பொது கணக்குக் குழு, பொதுத்துறை நிறுவனங்களுக்கானக் குழு (இந்தியா)பொதுத்துறை நிறுவனங்களுக்கான நாடாளுமன்றக் குழு]] மற்றும் நிதித்துறைக்கான நாடாளுமன்றக் நிலைக்குழு ஆகியவற்றுடன் கலந்துரையாடி, மதிப்பீடுகள் செய்து தனது அறிக்கை தயாரித்து நாடாளுமன்றத்திற்கு சமர்ப்பிக்க வேண்டும்.

## இதனையும் காண்க
* நாடாளுமன்ற நிலைக்குழுக்கள்
* பொது கணக்குக் குழு
* நாடாளுமன்றக் கூட்டுக் குழு (இந்தியா)
* பொதுத்துறை நிறுவனங்களுக்கானக் குழு (இந்தியா)
* நாடாளுமன்ற நிதிக் குழு (இந்தியா)
* பாதுகாப்புத்துறைக்கான நாடாளுமன்ற நிலைக்குழு

## மேற்கோள்கள்

## வெளி இணைப்புகள்
* Rules of Procedure and Conduct of Business in Lok Sabha 2014
* Lok Sabha - Estimates committee homepage
* Selected subjects for examination during 2018–19
* Press release - Ganga Rejuvenation report 2016

பகுப்பு:இந்திய அரசு அமைப்புகள்
*
பொதுத்துறை நிறுவனங்களுக்கானக் குழு (இந்தியா)

**பொதுத்துறை நிறுவனங்களுக்கானக் குழு** (**Committee on Public Undertakings** (COPU) 22 இந்திய நாடாளுமன்ற உறுப்பினர்களைக் கொண்ட குழுவாகும். இக்குழுவில் மக்களவை உறுப்பினர்களிலிருந்து 17 உறுப்பினர்களும், மாநிலங்களவையிலிருந்து 5 உறுப்பினர்களும் அங்கம் வகிப்பர். இக்குழுவின் உறுப்பினர்களை இந்திய மக்களவைத் தலைவர், நாடாளுமன்றத்தில் அதிக உறுப்பினர்களைக் கொண்ட அரசியல் கட்சிகளின் உறுப்பினர்களிலிருந்து தேர்ந்தெடுப்பர். இக்குழுவின் பதவிக் காலம் ஓராண்டு ஆகும். அமைச்சர்கள் இக்குழுவில் இடம் பெற முடியாது. இக்குழுவின் உறுப்பினர் பின்னர் அமைச்சரானால், அவரால் இக்குழுவில் நீடிக்கமுடியாது. .2019 - 2020 காலத்திற்கு இக்குழுவின் தலைவராக மீனாட்சி லேகி செயல்படுவார்.

## குழுவின் பணிகள்
பொதுத்துறை நிறுவனங்களுக்கான குழு பொது கணக்குக் குழு மற்றும்  மதிப்பீட்டுக் குழுவுடன் இணைந்து செயல்பட்டு  இந்திய அரசின் பொதுத்துறை நிறுவனங்களின் செயல்பாடுகள் மற்றும் நிதிநிலைகளை அறிக்கைகளை ஆய்வு செய்து நாடாளுமன்றத்திற்கு அறிக்கை சமர்ப்பிக்கும்

## இதனையும் காண்க
* நிலைக்குழு (இந்தியா)
* நாடாளுமன்றக் கூட்டுக் குழு (இந்தியா) 
* பொது கணக்குக் குழு (இந்தியா)
* நாடாளுமன்ற மதிப்பீட்டுக் குழு (இந்தியா)
* நாடாளுமன்ற நிதிக் குழு (இந்தியா)
* பாதுகாப்புத்துறைக்கான நாடாளுமன்ற நிலைக்குழு

## மேற்கோள்கள்

## வெளி இணைப்புகள்
* Rules of Procedure and Conduct of Business in Lok Sabha 2014
*[National Highway Authority of India report - Aug 2018](http://164.100.47.193/lsscommittee/Public%20Undertakings/pr_files/PR%20(NHAI).pdf)
*BSNL report - Apr 2014
*ONGC Videsh Limited report - Feb 2014

பகுப்பு:இந்திய அமைப்புகள்
*
நாடாளுமன்ற நிதிக் குழு (இந்தியா)

**நிதித்தொடர்பான நாடாளுமன்ற நிலைக் குழு**  (**Standing Committee on Finance** (**SCOF**), இந்திய நாடாளுமன்றத்தின் மக்களவை மற்றும் மாநிலங்களவையின் 31 உறுப்பினர்களைக் கொண்ட குழுவாகும். இக்குழுவில் மக்களவையின் 21 உறுப்பினர்களும், மாநிலங்களவியின் 10 உறுப்பினர்களும் தேர்ந்தெடுக்கப்படுவர். இக்குழு உறுப்பினர்களின் பதவிக்காலம் ஓராண்டு ஆகும். இக்குழுவின் தலைவரை இந்திய மக்களவைத் தலைவர் நியமிப்பர்.

## குழுவின் பணிகள்
கீழ்கண்ட அமைச்சகங்களின் கொள்கைகள்  மற்றும் எடுத்த கொள்கை முடிவுகளையும்,  ஆண்டறிக்கைகளையும் ஆய்வு செய்து நாடாளுமன்றத்திற்கு அறிக்கை சமர்ப்பித்தலே இக்குழுவின் பணியாகும்.   
* நிதி அமைச்சகம் 
* பெருநிறுவன விவகாரங்கள் துறை அமைச்சகம்
* புள்ளியியல் மற்றும் திட்ட அமலாக்க அமைச்சகம்
* நிதி ஆயோக் 

## இக்குழுவின் அண்மைய  ஆண்டுகளின் பணிகள்
இக்குழுவின் அண்மைய ஆண்டின் குறிப்பிடத்தக்க பணிகள்
* 2016 இந்திய ரூபாய்த் தாள்களின் பண மதிப்பு நீக்கம் தொடர்பாக இந்திய ரிசர்வ் வங்கி ஆளுநரிடம் விளக்கம் கோரியது.
* 2016-இல் இந்திய இருப்புப்பாதை நிதியறிக்கையை தனியாக வெளியிடாது, பொது நிதிநிலை அறிக்கையுடன் இணைத்து வெளியிடப்பட்டது. 
* பஞ்சாப் நேசனல் வங்கியில் 1,400 கோடி ரூபாய் ஊழல் தொடர்பாக இக்குழு 2018-இல் நிதி அமைச்சகத் தலைமைச் செயலர் மற்றும் உயர் அதிகாரிகளை விசாரித்தது. 
* இக்குழு 2018-இல் உள்கட்டமைப்பு மேம்பாடு மற்றும் நிதிச் சேவை நிறுவனத்தின் (Infrastructure Leasing & Financial Services) நிதி மோசடிகளை ஆய்வு செய்து, அந்நிறுவனத்தின் 15 இயக்குநர்களை நீக்கியது. 

## இதனையும் காண்க
* நிலைக்குழு (இந்தியா)
* நாடாளுமன்றக் கூட்டுக் குழு (இந்தியா) 
* பொது கணக்குக் குழு (இந்தியா)
* நாடாளுமன்ற மதிப்பீட்டுக் குழு (இந்தியா)
* பொதுத்துறை நிறுவனங்களுக்கானக் குழு (இந்தியா)
* பாதுகாப்புத்துறைக்கான நாடாளுமன்ற நிலைக்குழு

## மேற்கோள்கள்

## வெளி இணைப்புகள்
* Rules of Procedure and Conduct of Business in Lok Sabha 2014
* Directions by The Speaker, Lok Sabha
* Lok Sabha - SCOF homepage
* 68th Report on banking sector in india – Issues and Challenges
* The Chit funds (amendment) bill, 2018

*
பகுப்பு:இந்திய அரசு அமைப்புகள்
சோடியம் ஆர்த்தோ சிலிகேட்டு

**சோடியம் ஆர்த்தோசிலிகேட்டு** (Sodium orthosilicate)  ஒரு வேதிச் சேர்மம் ஆகும். இது சோடியம் சிலிகேட்டின் ஒரு வகை ஆகும். இது ஆர்த்தோசிலிசிக் அமிலத்தின்  உப்பாகும். 

## பயன்கள்
சோடியம் ஆர்த்தோசிலிகேட்டு பரப்புகளுக்கிடையேயான இழுவிசையைக் குறைக்கும் பொருளாக எண்ணெய்ப் படுகைகளில் எண்ணெய் பிரித்தெடுக்கும் பணியை மேம்படுத்துவதற்காக அதிக அழுத்தத்தில் நீருந்து செய்யப்படும் நேர்வுகளி் பயன்படுத்தப்படுகிறது. ஆய்வகச் சூழல்களில், சில எண்ணெய்கள் தயாரிப்பதற்கு இது சோடியம் ஐதராக்சைடை விடச் சிறப்பானதாக இருக்கிறது. 

இரும்பு மற்றும் எஃகு ஆகியவற்றின் மேற்பரப்புகளில் அரிமான எதிர்ப்புப் பொருளாகப் படியும் ஃபெர்ரேட் படலங்களை நிலைநிறுத்த சோடியம ஆர்த்தோ சிலிகேட்டு பயன்படுகிறது.

## இயற்கையில் காணப்படும் விதம்
சோடியம் ஆர்த்தோசிலிகேட்டு இயற்கையில் காணப்படுவதில்லை. இருப்பினும், டைசோடியம் டைஐதரசன் ஆர்த்தோசிலிகேட்டுடன் []2[] · 8 ஒத்த செஸ்னோகோவைட்டு என்ற கனிமமானது கோலா தீபகற்பத்தில் காணப்படுவதாக சமீபத்தில் அடையாளம் காணப்பட்டுள்ளது.

## மேற்கோள்கள்

பகுப்பு:சோடியம் சேர்மங்கள்
பகுப்பு:சிலிக்கேட்டுகள்